**Kutseõpetaja, tase 8**

**ARENGUMAPI JUHEND**

**Tallinn 2022**

**Sisukord**

[1. Üldosa 3](#_Toc144111501)

[2. Arengumapi koostamine 3](#_Toc144111502)

[3. Arengumapi struktuur ja kohustuslik sisu 4](#_Toc144111503)

[Lisad 5](#_Toc144111504)

[Lisa 1. Eneseanalüüsi vorm 5](#_Toc144111505)

[Lisa 2. Kutseõpetaja üldoskuste eneseanalüüsi vorm 17](#_Toc144111506)

[Lisa 3. Tunnikava 18](#_Toc144111507)

[Lisa 4. Pedagoogilise tegevuse vaatlus/analüüs 19](#_Toc144111508)

# 1. Üldosa

Kutseõpetaja arengumapi koostamise eesmärk on tõendada Kutseõpetaja, tase 8 kutsestandardis kirjeldatud kompetentse. Arengumapp esitatakse kutseõpetaja, tase 8 kutse taotlemisel hindamise osana.

Arengumapis tõendab taotleja eneseanalüüsiga (Lisa 1) järgmisi kutseõpetaja *kohustuslikke kompetentse*:

1. Õppeprotsessi planeerimine
2. Õppimise ja õppija arengu toetamine
3. Refleksioon ja professionaalne enesearendamine
4. Erialaõppe arendamine
5. Kutseõppe maine kujundamine
6. Meeskonna ja protsesside juhtimine ning eestvedamine
7. Kolleegide toetamine

Arengumapis tõendab taotleja eneseanalüüsiga (Lisa 2) kutseõpetaja kutset *üldoskusi*.

Arengumapis on võimalik tõendada eneseanalüüsiga (Lisa 1) *valitavaid kompetentse*:

1. Praktika juhendamine
2. Täienduskoolituste kavandamine ja läbiviimine
3. Hariduslike erivajadustega õppija toetamine
4. Digipedagoogika rakendamine

Valitavate kompetentside tõendamine ei ole kohustuslik.

Arengumapp peab sisaldama taotleja tööandja vabas vormis koostatud ja allkirjastatud hinnangut.

# 2. Arengumapi koostamine

Arengumapis tõendab kutse taotleja iga kompetentsi olemasolu tõendusmaterjaliga (analüüsi, praktilise töö peegelduse, oskuste ettenäitamise jm kaudu). Esitatud tõendusmaterjalid on seotud eneseanalüüsiga (Lisa 1 ja Lisa 2) ning sisaldavad näiteid nende tõendamiseks. Tõendusmaterjali kogumine on kutse taotleja ülesanne ja taotleja vastutab arengumapis esitatud materjalide tõesuse eest. Hea tõendusmaterjal annab piisavalt informatsiooni kompetentside ja üldoskuste olemasolu kohta.

Digitaalne arengumapp on koostatud struktureeritult (selles esitatavad materjalid on loogilises järjestuses ning moodustavad terviku), keeleliselt korrektselt ja autoriõigusi arvestades.

Arengumapp on:

* Peegeldav - peegeldab kutseõpetaja eneseteadlikkust ja eneseanalüüsi kutseõpetajaks kujunemisel.
* Kõikehõlmav - sisaldab tõendavaid materjale kogu hinnatava kompetentsi kohta.
* Isikupärane – võimaldab tuua esile kutseõpetaja loovuse ja isikupära. Arengumapi sisu ja vorm on loovalt ja isikupäraselt lahendatud.
* Autentne – arengumapis esitatud tõendusmaterjalid ning eneseanalüüs on autentsed, st koostatud taotleja enese poolt.

Arengumapp esitatakse määratud tähtajaks kutseandja poolt teavitatud aadressile.

# 3. Arengumapi struktuur ja kohustuslik sisu

Kutse taotleja koostab arengumapi järgmise struktuuri järgi.

|  |  |
| --- | --- |
| **Arengumapi osa** | **Sisu** |
| Tiitelleht/avaleht | Sisaldab taotleja ees- ja perekonnanime, pealkirja (sh taotletava kutse nimetust ja taset), esitamise aega (kuupäev ja aasta). |
| Sisukord/menüü | Loetelu arengumapis sisalduvatest materjalidest |
| Sissejuhatus/andmed koostaja kohta | Taotleja lühitutvustus vabas vormis (haridustee, töökogemus jm kutse taotlemisel oluline taustainfo) |
| Kompetentse tõendavad materjalid ja kohustuslikud osad | Arengumapi sisuline osa peab sisaldama järgmisi kohustuslikke osi:   1. **Eneseanalüüs vastavalt eneseanalüüsi vormile (Lisa 1**), milles taotleja esitab praktilise töö peegeldused (nt juhtumianalüüsid, milles taotleja kirjeldab ja analüüsib oma tegevust pedagoogilistes situatsioonides) jm kompetentse tõendavad materjalid (tunni salvestus, taotleja koostatud rakendus- või töökava, näiteid õppeülesannetest, e-kursustest, õpiobjektidest, hindamise kirjeldused jm näitlikud materjalid). 2. **Kutseõpetaja üldoskuste eneseanalüüs (Lisa 2)** 3. **Tööandja vabas vormis koostatud ja allkirjastatud hinnang taotlejale**   Soovi korral võib tõendusmaterjalidena esitada:   * tunnikava (Lisa 3) * taotleja tundi vaadelnud isiku pedagoogilise tegevuse vaatlus/analüüsi (Lisa 4). |
| Kasutatud allikad | Autoriõigustega seotud informatsioon |
| Lisad | Lisainformatsioon, mida taotleja peab vajalikuks esitada |

# Lisad

## Lisa 1. Eneseanalüüsi vorm

|  |  |
| --- | --- |
| **KUTSEÕPETAJA, TASE 8 KOHUSTUSLIKE KOMPETENTSIDE TÕENDUS** | |
| **B.3.1. Õppeprotsessi planeerimine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Enda töö kavandamine:*   1. Kuidas kavandan oma tegevused õppeaastaks, arvestades tööülesandeid ja organisatsiooni tööplaani/tegevuskava, tehes selles koostööd kolleegidega? 2. Kuidas teen ettepanekuid organisatsiooni tööplaani täiendamiseks? 3. Kuidas nõustan kolleege nende tegevuste kavandamisel? 4. Kuidas kavandan õppetegevust lähtuvalt nüüdisaegsest õpikäsitlusest, õppekavast ja sellega seonduvatest dokumentidest, tagasiside analüüsist, sh kvaliteedihindamisest? 5. Kuidas toetan, juhendan ja nõustan kolleege õppetegevuse kavandamisel, mooduli rakenduskava koostamisel ja õppijate toetamisel? |  |
| *Õppetegevuse kavandamine:*   1. Kuidas püstitan õppe eesmärgi lähtuvalt õppekava ja mooduli õpiväljunditest, arvestades võtmepädevusi ja eriala- ning üldõpingute lõimingut? 2. Kuidas valin õpiväljunditest, sihtrühmast, õppija eripärast ja lõimingust lähtuvalt õppemeetodid? 3. Kuidas valin õppetööks asja- ja ajakohase õppevara, lähtudes õpiväljunditest ja õppija eripärast? 4. Kuidas tagan õppematerjalide õigeaegse olemasolu vastavalt organisatsiooni töökorraldusele? 5. Kuidas toetan kolleege õppevara valimisel? 6. Kuidas planeerin õpiväljunditest lähtuva, õppija eripära arvestava hindamismetoodika? 7. Kuidas soovitan kolleegidele asjakohaseid hindamismeetodeid? 8. Kuidas juhendan ja nõustan kolleege õppetegevuse kavandamisel? |  |
| **B.3.2.Õppimise ja õppija arengu toetamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Õppija arengu- ja õpivajaduste väljaselgitamine:*   1. Kuidas selgitan välja õppija arengu- ja õpivajadused, sh võtmepädevuste osas, lähtudes õppija eripärast ning arvestades varasemat õpi- ja töökogemust, kaasates õppijaid ja kolleege? 2. Kuidas analüüsin ja üldistan saadud tulemusi õppetegevuse kavandamiseks? 3. Kuidas nõustan ja juhendan kolleege õppija arengu- ja õpivajaduste väljaselgitamisel? |  |
| *Turvalise, õppija arengut soodustava õpikeskkonna loomine:*   1. Kuidas kujundan õppimist ja õppija arengut soodustava vaimselt, sotsiaalselt ja füüsiliselt turvalise õpikeskkonna vastavalt õpiväljunditele, arvestades õppija eripära ning lähtudes õpiväljunditest ja kaasaegsest tehnoloogiast? 2. Kuidas nõustan ja juhendan kolleege õpikeskkonna loomisel? 3. Kuidas kasutan innovaatilisi õpikeskkondi ning julgustan ja juhendan kolleege nende kasutamisel? 4. Kuidas teen ettepanekuid õpikeskkonna parendamiseks? 5. Kuidas märkan grupiprotsesse ja arvestan oma tegevuses grupi mõju iga liikme õpimotivatsioonile, õppimise tulemuslikkusele ja üldinimlike väärtuste ning hoiakute kujunemisele? 6. Kuidas suunan grupiprotsesse õppijate arengut soodustava keskkonna loomiseks, arvestades sihtrühma eripära? 7. Kuidas tegutsen ohu ja esmaabi vajaduse korral vastavalt organisatsioonis kehtestatud nõuetele? |  |
| *Õppijate arengu toetamine õpieesmärkide saavutamisel:*   1. Kuidas selgitan õppijatele õppe eesmärke, oodatavaid õpiväljundeid, õppesisu ja hindamise põhimõtteid lähtuvalt õppekavast? 2. Kuidas viin läbi õppe, lähtudes õppekavast, kasutades õppija arengut toetavaid õppemeetodeid, töövõtteid, materjale ja vahendeid? 3. Kuidas lõimin õppeprotsessis teoreetilist ja praktilist õpet ning võtmepädevusi ning juhendan selles kolleege? 4. Kuidas kogun ja analüüsin sobivate meetoditega informatsiooni õppijate erialase arengu ja motivatsiooni kohta õppe tulemuslikkuse parendamiseks õppeasutuse tasandil, kaasates kolleege? 5. Kuidas motiveerin õppijaid, kasutades erinevaid võimalusi? 6. Kuidas planeerin ja rakendan individuaalset lähenemist, arvestades õppija eripära? 7. Kuidas vajadusel osalen individuaalse õppekava koostamisel ja rakendan seda? 8. Kuidas juhendan ja koolitan kolleege õppija arengu toetamisel? |  |
| *Õppimist ja õppija arengut toetav tagasiside ja hindamine:*   1. Kuidas annan õppijatele õpiväljundite saavutamise kohta õppimist toetavat tagasisidet ja individuaalseid soovitusi kogu õppe vältel, lähtudes hindamiskriteeriumidest? 2. Kuidas hindan õppija õpiväljundite saavutamist, lähtudes väljundipõhise hindamise põhimõtetest ning kasutades aja- ja asjakohaseid hindamismeetodeid? 3. Kuidas analüüsin tagasisidest lähtuvalt hindamismeetodite ja -kriteeriumide asjakohasust õppija õpiväljundite saavutamisel? 4. Kuidas kohandan hindamismeetodeid lähtuvat õppijate eripärast ja tagasisidest? 5. Kuidas koostan ja arendan koostöös kolleegidega hindamise osa rakenduskavas? 6. Kuidas juhendan ja koolitan kolleege hindamismeetodite kasutamisel ja hindamiskriteeriumide väljatöötamisel, arvestades õppekava eesmärke, õpiväljundeid ja õppijate eripära? |  |
| *Osapoolte informeerimine ja kaasamine:*   1. Kuidas korraldan osapoolte õpieesmärkidest, õppe sisust, õppe- ja praktikakorraldusest (sh VÕTA võimalustest, hindamisest), tugiteenustest informeerimiseks sündmusi (nt lapsevanemate koosolek, kovisioon, koostööpartnerite ümarlaud)? 2. Kuidas kaasan õppijaid jt osapooli õpitegevusse, tagasisidesse ja hindamisse, kasutades erinevaid meetodeid, olles selles eestvedajaks? 3. Kuidas nõustan kolleege riiklikul või rahvusvahelisel tasandil? |  |
| **B.3.3. Refleksioon ja professionaalne enesearendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Õpetaja oma töö refleksioon, analüüsimine ja enesehindamine*:   1. Kuidas reflekteerin oma tööd, tuues välja õnnestumised ja arenguvajadused, kasutades erinevaid refleksioonimeetodeid? 2. Kuidas kogun oma tööle regulaarselt tagasisidet, reflekteerin oma tööd regulaarselt koos õppijate, kolleegide, juhiga? 3. Kuidas analüüsin järjepidevalt oma tegevust, lähtuvalt õpetajale kehtestatud kompetentsusnõuetest ning toetudes refleksioonile ja tagasisidele? 4. Kuidas seab endale konkreetseid arengueesmärke, lähtudes enese arenguvajadustest? 5. Kuidas uurin teaduspõhiselt õppe-kasvatustööga seotud probleeme? |  |
| *Enese professionaalne arendamine:*   1. Kuidas hoian end järjepidevalt kursis eri- ja kutseala arengutega, parimate praktikatega ning uuenduslike tehnoloogiatega, kasutades neid oma töös ja jagades neid kolleegidega riiklikul või rahvusvahelisel tasemel? 2. Kuidas loon õpikogukonna ja juhin selle tegevust enda ja kolleegide professionaalse arengu ning selle kaudu õppija arengu toetamise eesmärgil? 3. Kuidas arendan oma õpetamise ja erialaseid kompetentse (nt stažeerides, tehes ettekandeid erialakonverentsidel, messidel, infopäevadel, osaledes õpirändes, praktikal välisriigis, erialastes koostööprojektides ja võrgustikes, avaldades artikleid, töötades läbi erialast ja õpetamisega seotud kirjandust), lähtudes enda ja kutseõppe arenguvajadustest ja eesmärkidest? 4. Kuidas osalen eksperdina hindamis- ja arendustegevustes? 5. Kuidas nõustan ja koolitan kolleege ja/või partnereid, lähtudes koolitusvajadusest. |  |
| **B.3.4. Erialaõppe arendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Õppekava, sh rakenduskava koostamine ja arendamine:*   1. Kuidas analüüsin, hindan ja põhjendan õppekavade koostamise või muutmise vajadust? 2. Kuidas juhin õppekava koostamise töörühma koolis, arvestades sihtrühma ja eriala arengut ning kaasates kolleege, tööandjate esindajaid jt sotsiaalseid partnereid? 3. Kuidas nõustan, toetan ja koolitan kolleege regulaarselt ja eesmärgipäraselt õppekava ja rakenduskavade koostamisel. |  |
| *Õppevara ja metoodiliste materjalide koostamine, kohandamine ja uuendamine:*   1. Kuidas koostan, kohandan, parendan ja tõlgin õppevara, lähtudes eriala arengust, tehnoloogia uuendustest, sihtrühma eripärast ja tuginedes pedagoogilisele teadmusele ja parimatele praktikatele ning kasutades sobivaid haridustehnoloogilisi vahendeid ja võimalusi? 2. Kuidas jagan õppevara kolleegidega? |  |
| *Kaasaegsete tehnoloogiate kasutusvõimaluste tutvustamine ja rakendamine erialaõppes:*   1. Kuidas valin tehnoloogiaid erialaõppes kasutamiseks ning analüüsin nende kasutamise vajalikkust? 2. Kuidas kasutan erialaõppes uuenduslikke tehnoloogiaid, julgustan, nõustan ja koolitan kolleege nende kasutamisel? 3. Kuidas arendan erialaõppe tehnoloogiaid ja rakendan neid erialaõppes? |  |
| *Osalemine kooli arendustegevustes ja kvaliteeditagamise protsessis:*   1. Kuidas osalen kooli arendustegevustes, täites oma pädevuse piires sellega seotud ülesandeid? 2. Kuidas kavandan ja juhin õppekavarühma arendamise protsessi lähtuvalt kooli arengukava eesmärkidest ja tegevuskavast? 3. Kuidas teen ettepanekuid koolikorralduslike dokumentide aja- ja asjakohastamiseks ning uuendusteks organisatsioonis? 4. Kuidas nõustan arendustegevusi kvaliteeditagamise protsessis, sh rahvusvahelisel tasandil? |  |
| *Erialaste võistluste ja konkursside korraldamine:*   1. Kuidas korraldan erialaseid kutsemeisterlikkuse võistlusi ja konkursse? 2. Kuidas nõustan ja juhendan kolleege erialaste kutsemeisterlikkuse võistluste ja konkursside korraldamisel, sh võistlusjuhendite koostamisel? |  |
| **B.3.5. Kutseõppe maine kujundamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Avalikkuse teavitamine oma eriala kutseõppe võimalustest, eriala ja kutsehariduse populariseerimine:*   1. Kuidas populariseerin erineval viisil nii siseriiklikult kui rahvusvaheliselt oma eriala, kutseharidust ja kutseõpetaja kutset, sh kuidas levitan teavet oma kutseala kutseõppe võimaluste kohta; milliseid õpetatavat eriala tutvustavaid sündmusi korraldan organisatsioonis ja väljaspool seda; milliseid artikleid avaldan ja ettekandeid teen eriala ning kutseõppe teemadel? |  |
| *Organisatsiooni kultuuri kujundamine:*   1. Kuidas osalen organisatsiooni kultuuri kujundamise protsessis, panustades organisatsiooni väärtuste, visiooni ja missiooni kirjeldamisse organisatsiooni strateegilistes dokumentides, lähtudes nendest õppekasvatustöös? 2. Kuidas panustan kooli traditsioonide järgimisse, ja algatan uute traditsioonide loomist? |  |
| **B.3.6. Meeskonna ja protsesside juhtimine ning eestvedamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Meeskonna juhtimine ja eestvedamine:*   1. Kuidas sean koos meeskonnaga, sh rahvusvahelise meeskonnaga selle tegevuse eesmärgid, lähtudes organisatsiooni ülesannetest, eesmärkidest ja väärtustest? 2. Kuidas juhin meeskonda eesmärgipäraselt, kaasates kolleege arendustegevustesse? 3. Kuidas motiveerin ja innustan meeskonnakaaslasi, kujundades teadlikult meeskonna väärtusi? 4. Kuidas langetan asjakohaseid otsuseid, võttes vastutuse otsuste, tegevuste ja tulemuste eest? 5. Kuidas annan asjakohast tagasisidet? |  |
| *Protsesside juhtimine:*   1. Kuidas algatan ja käivitan protsessi lähtuvalt eesmärkidest? 2. Kuidas planeerin ja leian ressursid protsesside läbiviimiseks? 3. Kuidas jälgin tegevuste läbiviimist, vajadusel kavandan muudatusi? 4. Kuidas analüüsin ja hindan tegevusi ning tulemusi ja annan tagasisidet? 5. Kuidas korraldan probleemide lahendamise? 6. Kuidas analüüsin protsessi ja teen meeskonnale parendusettepanekuid ning käivitan vajalikud muudatused protsessi etappides? |  |
| *Töö korraldamine:*   1. Kuidas korraldan meeskonna, sh rahvusvahelise meeskonna tööd, andes meeskonna liikmetele asjakohaseid ülesandeid vastavalt nende oskustele, võimetele, isikuomadustele ja motivatsioonile, kasutades sobivaid juhtimisvõtteid? 2. Kuidas prioriseerin tegevused? 3. Kuidas delegeerin tööülesandeid otstarbekalt ning annan selgeid juhiseid? 4. Kuidas tagan meeskonna liikmete informeerituse töötervishoiu- ja tööohutusnõuetest, jälgin nende täitmist? 5. Kuidas analüüsin töökorraldust ja lahendan sellega seotud probleemid? |  |
| **B.3.7. Kolleegide toetamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** | |
| *Kolleegide koolitamine:*   1. Kuidas kavandan ja viin läbi täienduskoolitusi kolleegidele lähtuvalt kooli arengueesmärkidest ja koolitusplaanist? 2. Kuidas koolitan riiklikul ja/või rahvusvahelisel tasandil, arvestades tõenduspõhisust ja parimaid praktikaid? |  | |
| *Kolleegide mentorlus või õpetajakoolituse praktika juhendamine:*   1. Kuidas toetan juhendatavat kolleegi kooli ja õpetajatööga kohanemisel lähtuvalt tema arenguvajadustest? 2. Kuidas analüüsin ja hindan koostöös kolleegiga tema tööalast tegevust, annan kolleegile toetavat tagasisidet või juhendan õpetajakoolituse praktikat lähtuvalt praktika eesmärgist ja praktikandi vajadustest? 3. Kuidas annan tagasisidet ja teen ettepanekuid õpetajakoolituse praktika arendamiseks? |  | |

|  |  |
| --- | --- |
| **KUTSEÕPETAJA, TASE 8 VALITAVATE KOMPETENTSIDE TÕENDUS** | |
| **B.3.8. Praktika juhendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Praktika ettevalmistamine:*   1. Kuidas planeerin lähtuvalt praktika eesmärgist õppijate praktikaks ettevalmistuse? 2. Kuidas osalen praktikakoha sobivuse hindamisel? 3. Kuidas selgitan õppijatele ja praktikakoha juhendajatele praktika, sh välisriikides toimuva praktika eesmärke, õpiväljundeid ning hindamist? 4. Kuidas toetan õppijat individuaalsete praktikaeesmärkide seadmisel? 5. Kuidas nõustan kolleege praktika ettevalmistamisel? 6. Kuidas viin läbi koostööseminare, kaasates osapooli? 7. Kuidas koolitan praktikajuhendajaid lähtuvalt praktika eesmärkidest ja sisust? 8. Kuidas teen ettepanekuid praktikapartnerite leidmiseks ja praktika läbiviimiseks välisriikides? 9. Kuidas teen ettepanekuid praktikakorralduse parendamiseks, lähtudes praktika tulemuste analüüsist? |  |
| *Praktika juhendamine:*   1. Kuidas toetan õppijat eesmärkide saavutamisel? 2. Kuidas juhendan õppijat praktikaga, sh välisriikides toimuva praktikaga seotud küsimustes ja enesehindamisel? 3. Kuidas nõustan kooli ja praktikakoha esindajaid praktikaga seotud küsimustes? 4. Kuidas arendan praktikakoha ja kooli koostööd praktika läbiviimisel ning olen mentoriks kooli ja/või praktikakoha juhendajatele? |  |
| *Praktika hindamine:*   1. Kuidas annan õppijale tagasisidet praktika õpiväljundite saavutamise kohta? 2. Kuidas korraldan praktika hindamise vastavalt õppekavas sätestatud hindamiskriteeriumitele, kaasates kooli ja praktikakoha esindajaid? 3. Kuidas analüüsin praktika, sh välisriikides toimuva praktika tulemuslikkust, arvestades õpiväljundite/praktikale seatud eesmärkide saavutatust ja õppijate, kooli ning praktikakoha esindajate tagasisidet? 4. Kuidas teen ettepanekuid praktikaprotsessi parendamiseks? |  |
| **B.3.9. Täienduskoolituse kavandamine ja läbiviimine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Koolitusvajaduse selgitamine:*   1. Kuidas analüüsin koolitusturgu? 2. Kuidas analüüsi tulemustest ning valdkonna arengust lähtudes teen koolituspakkumisi, kaasates erinevaid osapooli? 3. Kuidas selgitan välja ja analüüsin erinevaid osapooli kaasates täienduskoolitusel osalejate koolitusvajadused? |  |
| *Koolituse planeerimine:*   1. Kuidas koostan täienduskoolituse õppekava, arvestades sihtrühma vajadusi ja kaasates osapooli? 2. Kuidas kavandan õppe lähtuvalt täienduskoolituse õppekavast ja osalejate eripärast? 3. Kuidas valin sobivad hindamismeetodid õpiväljundite saavutatuse hindamiseks? 4. Kuidas kavandab tegevused õppimist toetava õppekeskkonna loomiseks? 5. Kuidas analüüsin, kohandan ja parendan koostöös kolleegidega täienduskoolituse õppekava, tagades selle asja- ja ajakohasuse? |  |
| *Täienduskoolituse läbiviimine:*   1. Kuidas viin läbi täienduskoolituse, lähtudes kavandatust ning arvestades õpi- või töökeskkonna ja osalejate eripära? 2. Kuidas kohandan õppeprotsessi vastavalt osalejate edasijõudmisele? 3. Kuidas märkan ja tunnen grupi arengus toimuvat ja reageerin õpiprotsessi toetaval viisil? 4. Kuidas pakun õppijaile tuge õpioskuste omandamisel, juhendades iseseisvat õppimist ja tagasisidestades õppija tegevust? 5. Kuidas hindan õpiväljundite saavutatust, kasutades asjakohaseid hindamismeetodeid? 6. Kuidas juhendan ja nõustan kolleege täienduskoolituse läbiviimise protsessis? |  |
| *Tagasiside analüüs:*   1. Kuidas kogun sobivate meetoditega tagasisidet õppijatelt ja teistelt osapooltelt ning analüüsib seda (sh oma tegevust)? 2. Kuidas teen koolituse tulemustest ja tagasiside analüüsist lähtuvalt ettepanekuid õppekava parendamiseks? 3. Kuidas analüüsin täienduskoolituse läbiviimise protsessi organisatsioonis ning sellest tulenevalt teen ettepanekuid täienduskoolituse arendamiseks? |  |
| **B.3.10. Hariduslike erivajadustega õppija toetamine õppeprotsessis** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Kaasava hariduse põhimõtete rakendamine õppeprotsessis:*   1. Kuidas orienteerun HEV valdkonda puudutavates õigusaktides, mõistan ja kasutan HEV valdkonnas kasutatavat enamlevinud terminoloogiat? 2. Kuidas tean ja kasutan hariduslike erivajadustega seotud õppekorralduse võimalusi? 3. Kuidas märkan õppeprotsessis teistest eristuvat õppijat ja toe vajadust? 4. Kuidas kirjeldan ja analüüsin tuge vajava õppija õpioskusi, käitumist, psüühilisi protsesse jm, arvestades õpilase toimetulekut õpikeskkonnas ning tuginedes seni läbiviidud hindamise tulemustele? 5. Kuidas hindan ja analüüsin õppija teadmiste, oskuste ja üldpädevuste vastavust õppekavas kirjeldatud oodatavatele õpiväljunditele? 6. Kuidas tunnen ära tuge vajavate õppijate erivajaduste liigid ja koostöös osapooltega selgitan välja individuaalsed õpivajadused? 7. Kuidas koordineerin õppija juhtumipõhist õppeasutuse sisest võrgustikutööd ning tugimeetmete rakendusplaani koostamist ja elluviimist? |  |
| *Õppe kohandamine:*   1. Kuidas kujundan õpikeskkonda vastavalt õppija vajadustele ja arengule, tagades õpitoe ja eduelamuse? 2. Kuidas viin läbi õppija arengut toetavaid tegevusi individuaalselt või rühmas? 3. Kuidas sean võimalusel koos tuge vajava õppijaga õppijale jõukohased õpieesmärgid, vajadusel koostan ja rakendan individuaalseid õppekavu, jõukohastan õppevara ja töökorraldusi, suunan õppijat kasutama abimaterjale? 4. Kuidas rakendan tugirühma soovitusi tuge vajavatele õppijatele? 5. Kuidas teen õppe kohandamisel ja rakendatud tugimeetmete efektiivsuse analüüsimisel koostööd tugispetsialistide ja kolleegidega ning annan HEV õppijale jt osapooltele tagasisidet õppija arengu kohta? |  |
| *Nõustamine*:   1. Kuidas nõustan ning juhendan kolleege õppija toetamisel õpiprotsessis, sh õpikeskkonna, õppematerjalide ja õppemeetodite kohandamisel? 2. Kuidas juhendan õppetegevusse kaasatud isikuid (tugiisikuid, praktikante, praktika juhendajaid jt)? 3. Kuidas analüüsin rakendatud tugimeetmeid ja teen tugirühmale ettepanekuid õppekorralduse muutmiseks lähtuvalt tuge vajavate õppijate vajadustest? 4. Kuidas teen koostöös haridusasutuse juhi ja tugispetsialistidega ettepanekuid koolivälise võrgustiku kaasamiseks tuge vajavate õppijate toetamisel? |  |
| **B.3.11. Digipedagoogika rakendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Koolitamine ja nõustamine:*   1. Kuidas loon ja koostan juhend- ja metoodilisi materjale digivahendite rakendamiseks riiklikul tasandil? 2. Kuidas korraldan ja viin riiklikul tasandil läbi digipädevuste arengut ja erinevate digivahendite mõtestatud kasutamist toetavaid koolitusi? 3. Kuidas koolitan õpetajate digipädevuse arendamisega seotud teemadel taseme- või täiendusõppes? 4. Kuidas soovitan digivahendeid, nõustan ja abistan kolleege digivahendite leidmisel, kasutusele võtmisel ja turvalisel kasutamisel? 5. Kuidas tõhustan koostöös oma piirkonna koolidega digivahendite kasutamist õppetöös ning levitan digivaldkonna metoodikaid riiklikul tasandil? |  |
| *Õpikeskkonna kujundamine:*   1. Kuidas analüüsin organisatsiooni digitaristut ja teen ettepanekuid selle kaasajastamiseks ning rakendamiseks nii õppeprotsessis kui õppeasutuse juhtimises? 2. Kuidas hindan turvariske ja teen ettepanekuid nende maandamiseks? |  |
| Arendustegevus:   1. Kuidas toetan ja hindan digivahendite väljapakkumise ja digipädevuse õppetöösse lõimimisega õppekava arendustööd? 2. Kuidas osalen digivaldkonna strateegia väljatöötamises ja seiramises ning valdkondlikes koostöövõrgustikes riiklikul tasandil? 3. Kuidas toetan piirkondlikke ja riiklikke töörühmi haridustehnoloogia valdkonna strateegilises planeerimises? |  |

## Lisa 2. Kutseõpetaja üldoskuste eneseanalüüsi vorm

|  |  |
| --- | --- |
| **KUTSEÕPETAJA, TASE 8 ÜLDOSKUSED** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| Kuidas juhindun oma töös õpetaja kutse-eetikast? |  |
| Kuidas toetan oma tegevuse kaudu kutse-eetika ja õpetaja ameti laiemat teadvustamist ning väärtustamist ühiskonnas esindades õpetaja professiooni ja suheldes erinevate sihtgruppidega? |  |
| Kuidas järgin üldinimlikke ja ühiskondlikke väärtusi ja norme erinevates keskkondades ja kujundan oma eeskujuga õppijate väärtusi? |  |
| Kuidas arendan ennast eesmärgipäraselt ja määratlen end õppiva professionaalina, tajudes sellest lähtuvat vastutust ja rolli ühiskonnas? |  |
| Kuidas arvestan oma töös Eesti ja Euroopa kultuuripärandit ja -saavutusi, erinevate regioonide kultuurilist ja keelelist mitmekesisust ja vajadust seda säilitada ning loomingulise eneseväljendamise olulisust igapäevaelus? |  |
| Kuidas rakendan matemaatikale, loodusteadustele ja tehnoloogiale omaseid teadmisi ja meetodeid probleemide lahendamisel? |  |
| Kuidas järgin säästva arengu põhimõtteid ja käitun keskkonnasäästlikult ning vahendan jätkusuutlikkuse ja keskkonnateadlikkuse põhimõtteid? |  |

## Lisa 3. Tunnikava

|  |  |  |  |  |  |
| --- | --- | --- | --- | --- | --- |
| Õppekava:  Moodul: | | | | | |
| Tunni teema: | |  | | | |
| Sihtrühma kirjeldus: | | *Nt kutsekeskharidus, Veebispetsialist, 3.kursus, õppegrupis 15 õpilast jne* | | | |
| Tunni eesmärk (eesmärgid) | | *missuguste teadmiste ja oskuste omandamist ning hoiakte kujunemist õpetusega taotletakse* | | | |
| Õpiväljundid: | |  | | | |
| Hindamine/ tagasiside: | |  | | | |
| Meetod(id): | |  | | | |
| Kasutatavad õppevahendid: | |  | | | |
| Lisainfo: | | *Nt paaristund 1,5 h, praktiline töö, teoreetiline töö vms* | | | |
| **Tunni käik** | | | | | |
| **Tunni etapid** | **Aeg, min** | | **Õpilase tegevus** | **Õpetaja tegevus** | **Pedagoogiline põhjendus (miks?)** |
| I Aktualiseerimine (sissejuhatus)  *Häälestamine* |  | | *Mida õpilased teevad?* | *Mida õpetaja teeb?* | *Miks on sellised tegevused kavandatud* |
| II Uute teadmiste ja tegevusvõtete omandamine  *Õppimine* |  | |  |  |  |
| III Oskuste ja vilumuste kujunemine  *Peegeldus* |  | |  |  |  |
| Lõpetamine |  | |  | *iseseisva töö tutvustamine vm* |  |

*Tunnikava koostamisel tuleb lähtuda tunni tervikust. Selle all mõistetakse seda, et kui on tegemist paaris tunniga (2x45min), siis koostatakse üks tunnikava tundidele, sama kehtib ka praktiliste tundide puhul, kus tunde võib olla rohkem kui kaks. Oluline on anda edasi tunni tervik, mis sisaldab tunni etappe ja sisulist tegevust ning on kooskõlas tunni eesmärgiga (eesmärkidega), õpiväljundite ja tagasiside saamisega (hindamisega). Tunni etapid võivad sisaldada järgmisi tegevusi:*

*I Aktualiseerimine (sissejuhatus)*

* *tunni organiseerimine*
* *eesmärgi püstitus*
* *eelteadmiste, vajaduste, huvide aktiviseerimine*
* *iseseisvale tööle tagasiside andmine*
* *küsitlemine ja vestlus eelnevate teadmiste meeldetuletamiseks ja tunni jaoks vajalikuks tegemiseks; tuletatakse meelde varemõpitu, millel baseerub uus teema*
* *huvi äratamine uue materjali vastu (õpilast motiveeriva olukorra loomine)*
* *harjutamine oskuste värskendamiseks ning teadmiste ja oskuste kohandamiseks uue õppematerjali tarvis*

*II Uute teadmiste ja tegevusvõtete omandamine (õppimine)*

* *huvi (õpimotivatsiooni) hoidmine*
* *õpilaste toetamine, julgustamine*
* *uue info sidumine varasemate teadmistega*
* *seoste loomine isikliku kogemusega*
* *mõistmine, arusaamine*
* *tähenduse loomine*
* *uute mõistete, nendevaheliste seoste ja tegevusvõtete selgitamine*
* *uute tegevusvõtete demonstreerimine*
* *tunnetusülesannete (õpiprobleemide) lahendamine*

*III Oskuste ja vilumuste kujunemine (refleksioon)*

* *millised on võimalused teadmiste rakendamiseks*
* *tervikpildi loomine*
* *kokkuvõtted eesmärkide täitmisest, hinnangud (hinded)*
* *tagasiside õpilaste tegevusele*
* *teema laiendus (iseseisev töö) koos põhjendusega, miks see on oluline*
* *uute eesmärkide püstitamine/ järgmise tunni tegevused*
* *harjutamine teadmiste rakendamiseks vajalike oskuste ja vilumuste kujundamiseks*

## Lisa 4. Pedagoogilise tegevuse vaatlus/analüüs

**Õpetaja:**

**Õppetund:**

|  |  |  |
| --- | --- | --- |
| **Hinnatavad tegevused** | **Hindamiskriteeriumi lävend** | **Tagasiside ja hinnang** |
| Õppe ülesehitus | - teavitab õppijaid selgelt õppe algusest, arvestades õppijate  eripäraga  - teavitab õppijaid arusaadavalt õppe eesmärkidest, oodatavatest õpiväljunditest, õppesisust ja hindamisest lähtuvalt õppekavast;  - viib õpet läbi vastavalt planeeritule, lähtudes õppekavast ja õppe ülesehituse loogikast;  - lõpetab õppetegevuse õigeaegselt. |  |
| Õppimise ja õppija arengu toetamine | - selgitab välja õppegrupi arengu- ja õpivajadused, kaasates õppijaid;  - märkab õppija erisusi ja hariduslike erivajadusi toetades õppijat sellest lähtuvalt;  - viib läbi õpet, kasutades õppija arengut toetavaid õppe- ja hindamismeetodeid, töövõtteid, materjale ja vahendeid; arvestades õppijate varasemat õpi- ja töökogemust, sh üldoskusi  - lõimib õppeprotsessis teoreetilist ja praktilist õpet ning üld- ja võtmepädevusi, rakendades erinevaid koosõppimise vorme, näitlikustamist ja arutelu õpitegevusena;  - motiveerib õppima, pakkudes õpitava erialaga seotud õppeülesandeid, arvestades varasemaid teadmisi ja oskusi ning luues eduelamuse õppijale;  - toetab õppija arengut läbi õpetaja ja õppija ühise arutelu. |  |
| Õpi-  keskkonna kujundamine | - kujundab õppimist ja õppija arengut soodustava vaimselt, sotsiaalselt ja füüsiliselt turvalise õpikeskkonna vastavalt õpiväljunditele, arvestades õppija eripära;  - arvestab oma tegevuses grupi mõju iga liikme õpimotivatsioonile, õppimise tulemuslikkusele ja üldinimlike väärtuste ning hoiakute kujunemisele;  - toetab oma tegevuse ja isikliku eeskujuga õppijate väärtushoiakute kujunemist;  - lahendab vajadusel probleeme ja rakendab konflikti lahendamise võtteid, arvestades grupi eripära;  - kujundab tehnoloogiarikka õpikeskkonna lähtuvalt õpiväljunditest ja kasutatavast meetodist, arvestades sihtrühma eripära  - järgib töötervishoiu ja tööohutuse nõudeid õpikeskkonnas |  |
| Tagasiside õppimise kohta | - annab õppijatele õpiväljundite saavutamise kohta motiveerivat ja arengut toetavat tagasisidet kogu õppeprotsessi vältel, arvestades hindamiskriteeriume;  - kasutab hindamismeetodeid põhjendatult, lähtudes õpiväljunditest;  - hindab õppija õpiväljundite saavutamist vastavalt planeeritule, lähtudes väljundipõhise hindamise põhimõtetest ja kasutades aja- ja asjakohaseid hindamismeetodeid. |  |

**Vaatleja /analüüsija ees- ja perekonnanimi:**

**Kuupäev:**